Na podlagi 74. člena Statuta Doma starejših občanov Črnomelj (štev.: 7-3/2003 z dne 29.03.2004), je Svet Doma starejših občanov Črnomelj, dne 10.08.2011 sprejel naslednji

**IZVEDBENI DOKUMENT**

**O NAČINU PLAČEVANJA OSKRBNIH STROŠKOV**

**v Domu starejših občanov Črnomelj**

**I. SPLOŠNE DOLOČBE**

**1. člen**

Storitve, ki jih opravlja Dom starejših občanov Črnomelj (v nadaljevanju: dom) na osnovi predpisov s področja socialnega varstva,  se obračunavajo na podlagi cen, ki jih določi Svet Doma starejših občanov Črnomelj (v nadaljevanju: svet), ob soglasju ustanovitelja.

Dodatne storitve, ki jih opravlja dom, se obračunavajo na podlagi cen, ki jih določi svet doma ali pa za to pooblasti direktorja doma.

**2. člen**

Oskrbni  stroški se v domu plačujejo vsak mesec od 1. do 18.  dne za pretekli  mesec.

Oskrbnina se plača pri blagajni  doma  ali  s plačilnim nalogom na račun doma, ki ga ima pri UJP Novo mesto.

V primeru nepravočasnega plačila dom zaračunava zakonsko določene zamudne obresti.

**3. člen**

Ob prihodu v dom podpiše stanovalec, ki je samoplačnik,  izjavo, s  katero se obvezuje, da bo redno poravnaval obveznosti v  domu. Če  krijejo  oskrbne stroške v celoti ali  delno svojci ali drugi zavezanci za plačilo,  podpišejo izjavo, s katero se obvezujejo, da bodo redno poravnavali obveznosti domu.

**4. člen**

Način zaračunavanja oskrbnih stroškov občinam in način njihovega plačila potekata na osnovi predpisov, ki urejajo področje ravnanja občin pri poravnavanju tovrstnih stroškov.

**5. člen**

Pri  vsakem  plačilu  oskrbnih stroškov plačnik prejme račun,  iz katerega je razvidna kategorija oskrbe, podstandard, nadstandard in dodatne storitve.

**6. člen**

Stanovalec lahko pooblasti strokovnega delavca doma za dvig  pokojnine  in drugih prejemkov,  iz  katerih  se plačujejo oskrbni stroški. Oskrbni stroški se obračunajo na obračunskem listu.

**7. člen**

Stanovalci, ki prejemajo pokojnino na osebni račun, poravnavajo oskrbne stroške iz teh sredstev.

**8. člen**

Svojci,  ki razpolagajo s stanovalčevimisredstvi, zanj plačujejo tudi storitve in stvari, ki jih zagotavlja dom pri zadovoljevanju stanovalčevih drugih osebnih potreb kot so n. pr.: doplačila na področju zdravstvenega zavarovanja, priboljški, oblačila, frizerske in pedikerske storitve in podobno.

**9. člen**

Stanovalec, ki prinese s seboj v dom denarna sredstva, dokumente ali dragocene predmete, jih lahko odda v hrambo v domsko blagajno. Tajnost in varnost deponiranih sredstev je zajamčena.

Za lastnino stanovalcev, ki ni shranjena v domski blagajni, dom ne odgovarja in v primeru odtujitve, izginotja ali uničenja katerekoli stvari ne prevzema nobene odgovornosti.

**II. VRSTE STORITEV**

**10. člen**

Oskrba v domu, ki traja 24 ur na dan, zajema:

1. **Standardne storitve;**
2. **Nadstandarne storitve (nadstandardni bivalni prostori);**
3. **Podstandardne storitve (podstandardni bivalne prostori);**
4. **Dodatne storitve;**

**1. Standardne storitve**

### Oskrba I

V oskrbo I sodijo stanovalci, ki zaradi starosti ali drugih razlogov, ki spremljajo starost, niso sposobni za popolnoma samostojno življenje in potrebujejo manjši obseg neposredne osebne pomoči.

Storitve se praviloma nanašajo na stanovalce, ki so pomični in skladno z lestvico ocene samooskrbe (LOSS) dosežejo določeno število točk, ki jih uvrsti v kategorijo ena skladno z lestvico ocene samooskrbe. Nudi se jim splošno spremljanje in zagotavljanje osnovne in socialne oskrbe.

OSNOVNA OSKRBA

Osnovna oskrba zajema:

* bivanje,
* organiziranje prehrane,
* tehnično oskrbo in
* prevoz.

Bivanje se organizira praviloma v opremljenih in vzdrževanih sobah, z ustrezno uravnavano temperaturo.

Bivanje vključuje zagotavljanje sanitarnih prostorov, prostorov za osebno higieno, skupnih prostorov ter prostorov za izvajanje programov.

Bivanje zajema tudi čiščenje bivalnih prostorov in pranje in čiščenje ter vzdrževanje oblačil ter osebnega in skupnega perila.

Organiziranje prehrane zajema nabavo, pripravo in ustrezno postrežbo celodnevne, starosti in zdravstvenemu stanju primerne hrane in napitkov.

Tehnična oskrba je organizirana dejavnost zagotavljanja tehničnih pogojev za optimalno izvajanje institucionalnega varstva ter vključuje naloge vzdrževanja opreme, prostorov in objekta ter okolice.

Prevozi vključujejo organizacijo in izvedbo prevozov z uveljavljanjem zakonskih pravic in obveznosti v nujnih primerih

SOCIALNA OSKRBA

Socialna oskrba je strokovno vodena dejavnost, namenjena izvajanju vsebin socialne preventive, terapije in vodenja uporabnikov. Vključuje izvajanje nalog vodenja in varstva.

V standardni obseg strokovno vodene dejavnosti in nalog vodenja sodijo naloge povezane s sprejemi, premestitvami in odpusti, individualnimi programi, ohranjanjem in razvijanjem socialnih stikov ter organizacijo prostočasnih dejavnosti.

Varstvo vključuje nudenje pomoči uporabniku pri vzdrževanju osebne higiene in izvajanju dnevnih aktivnosti (vstajanju, oblačenju, premikanju, hoji, komunikaciji in pri orientaciji).

V Oskrbo I sodijo naslednje neposredne oziroma posredne aktivnosti oziroma storitve:

|  |  |  |
| --- | --- | --- |
| št. | Naziv **OSNOVNA OSKRBA** | frekvenca |
|  | **Aktivnosti/storitve: Čiščenje** |  |
| 1 | Sesanje talnih površin ali mokro čiščenje tal in brisanje prahu na pohištvu v sobah stanovalcev | 1 x tedensko |
| 2 | Čiščenje sanitarnega prostora z opremo | 1 x tedensko |
| 3 | Preskrba s toaletnim papirjem in milom | po potrebi |
| 4 | Čiščenje balkonov | 1 x mesečno |
| 5 | Čiščenje steklenih površin | 2 x letno |
| 6 | Praznjenje koša za smeti | 1 x dnevno |
| 7 | Čiščenje skupnih prostorov in skupnih kopalnic | 1 x dnevno |
| 8 | Izvajanje splošnih sanitarno higienskih pogojev uporabnika in okolja | Po potrebi |
| 9 | Organiziranje oz. izvajanje ustreznih tehnik čiščenja v skladu z ekološkimi smernicami | Po potrebi |
| 10 | Ločevanje odpadkov v skladu s predpisi in navodili | po potrebi |
|  | **Aktivnosti/storitve : Pranje in vzdrževanje perila** |  |
| 11 | Običajno strojno pranje in likanje osebnega perila | 1 x tedensko |
| 12 | Zagotavljanje sveže posteljnine | 1x tedensko |
| 13 | Označevanje osebnega perila | po potrebi |
| 14 | Menjava brisač | 2 x tedensko |
|  | **Aktivnosti/storitve : Prehrana** |  |
| 15 | Priprava starosti prilagojene prehrane v obliki toplih ali delno toplih obrokov z napitki | 3 x dnevno |
| 16 | Ppostrežba obrokov v glavni jedilnici doma | 3 x dnevno |
|  | **Aktivnosti/storitve : Tehnična oskrba –posredne storitve** |  |
| 17 | Vzdrževanje objekta in okolice | redno |
| 18 | Vzdrževanje osnovnih sredstev doma | redno |
| 19 | Vodenje evidenc o okvarah osnovnih sredstev in njihovo odpravljanje | redno |
| 20 | Posredovanje splošnih informacij uporabnikom, svojcem in obiskovalcem | po potrebi |
| 21 | Zagotavljanje sprejemanja in posredovanja navadnih poštnih pošiljk | redno |
| 22 | Vodenje odsotnosti uporabnikov daljših od 24 ur in sprejemanje najav odsotnosti | redno |
|  | **Aktivnosti/storitve : Prevozi** |  |
| 23 | Organizacijo in izvedbo prevozov v zvezi z izvajanjem zakonskih pravic in obveznosti uporabnikov v nujnih primerih, ko prevoz ni mogoč s strani svojcev ali zakonitega zastopnika. (npr: urejanje zadev povezanih z matično knjigo, zapuščinske zadeve, prisotnost na komisijah ZPIZ) | po potrebi |
|  | **AKTIVNOSTI/STORITVE SOCIALNE OSKRBE** |  |
|  | **Aktivnosti/storitev: Vodenje** |  |
| 24 | Vodenje postopkov za sprejem, premestitev in odpust uporabnika v skladu s Pravilnikom o postopkih pri uveljavljanju pravice do institucionalnega varstva | redno |
| 25 | Oblikovanje, izvajanje in spremljanje individualnih programov uporabnikov, ki obsegajo najmanj navedbo storitev, ki so uporabnikom nudene | redno |
| 26 | Pomoč pri vzpostavljanju in ohranjanju socialnih stikov znotraj doma ter vzpostavljanje , širjenje in krepitev socialne mreže z okoljem, prostovoljci in sorodstvom, sodelovanje z drugimi institucijami in strokovnimi sodelavci | redno |
| 27 | Svetovanje uporabnikom po metodah socialnega dela | Redno, p.p. |
| 28 | Nudenje stvarne pomoči svojcem | Redno, p.p |
| 29 | Vodenje skupin | Redno, p.p |
| 30 | Organizacija in izvedba izletov, skupin za samopomoč in drugih skupin | Redno, p.p |
| 31 | Trening socialnih veščin, individualno | Redno, p.p |
| 32 | Trening socialnih veščin, skupinsko | Redno, p.p |
| 33 | Sodelovanje s strokovnimi delavci in ostalimi za uporabnika pomembnimi drugimi v njegovem domačem okolju | Redno, p.p |
| 34 | Sodelovanje z zunanjimi institucijami | Redno, p.p |
| 35 | Nudenje stvarne pomoči uporabnikom | Redno, p.p |
| 36 | Krepitev družbene emancipacije | Redno, p.p |
| 37 | Upravljanje tveganja (ocenjevanje, preprečevanje, zmanjševanje)-analiza tveganja | Redno, p.p |
| 38 | Individualno načrtovanje | Redno, p.p |
| 39 | Reševanje in mediacija v konkretnih konfliktih | Redno, p.p |
| 40 | Psihosocialna podpora, priprava poročil | Redno, p.p |
| 41 | Priprava življenjske, socialne in družinske anamneze | Redno, p.p |
| 42 | Opazovanje in poročanje o poslabšanju socialnih stanj | Redno, p.p |
| 43 | Olajašanje komunikacijskih procesov | Redno, p.p |
| 44 | Obvladovanje stresa in izboljšanje kakovosti življenja | Redno, p.p |
| 45 | Oblikovanje in izvajanje projektov za psihosocialno rehabilitacijo | Redno, p.p |
| 46 | Socialno svetovanje |  |
|  | **Aktivnosti/storitev: Varstvo** |  |
| 47 | Spremljanje stanja osebne higiene stanovalca in ožjega bivalnega okolja | 1 x tedensko |
| 48 | Odziv na nujni klic po pomoči | po potrebi |
| 49 | Odziv na nenujni klic po pomoči | 1 x tedensko |
| 50 | Pomoči pri vključevanju stanovalcev k dejavnostim doma | po potrebi |
|  | **POSREDNE AKTIVNOSTI/storitve SOCIALNE OSKRBE** |  |
| 51 | Organizacija in notranji transport uporabnika |  |
| 52 | Naročanje, sprejem in shranjevanje domskega perila | redno |
| 53 | Naročanje, sprejem in shranjevanje potrošnega materiala | redno |
| 54 | Predaja službe pomoči in oskrbe | redno |
| 55 | Priprava uporabnika na sprejem | redno |
| 56 | Priprava uporabnika na odpust, premestitev-koordinacija načrtovanega odpusta | Po potrebi |
| 57 | Priprava posteljne enote za sprejem uporabnika | po potrebi |
| 58 | Seznanjanje uporabnika z okoljem in zaposlenimi v enoti | Redno/ob sprejemu |
| 59 | Sprejem in hramba uporabnikove lastnine | po potrebi |
| 60 | Sprejem in shranjevanje perila | redno |
| 61 | Vodenje registrov uporabnikov | Redno, p.p |
| 62 | Vodenje čakalnih list uporabnikov | Redno, p.p |
| 63 | Spremljanje uporabnika na diagnostične preiskave | Po potrebi |
| 64 | Sprejem in namestitev uporabnika v enoto | redno |

Dom lahko organizira in izvaja tudi druge vrste prevozov in spremstev (npr. prevozi stanovalcev na kontrolne zdravstvene preglede in spremstva), vendar se ti prevozi in spremstva zaračunajo po veljavnem ceniku storitev.

Prostočasne dejavnosti se lahko izvajajo v domu ali zunaj njega, praviloma na področju: kulturno zabavnih, družabnih, ustvarjalnih, interesnih, rekreativnih, športnih in okupacijskih dejavnosti ter duhovnega življenja.

**Oskrba II**

V oskrbo II sodijo uporabniki z zmernimi starostnimi in drugimi težavami, ki potrebujejo večji obseg neposredne osebne pomoči.

Storitve se praviloma nanašajo na uporabnike, ki so pomični ali delno pomični in skladno z lestvico ocene samooskrbe (LOSS) dosežejo določeno število točk, ki ji uvrsti v kategorijo dva skladno z lestvico ocene samooskrbe, kar pomeni, da so občasno odvisni pri izvajanju aktivnosti samooskrbe.

Za zaračunavanje Oskrbe II morajo biti uporabniku, poleg standardnega obsega storitev Oskrbe I, zagotovljene storitve Oskrbe II in III/A ali III/B vsaj v skupni vrednosti 16 točk .

Pri večkratni izvedbi storitve se šteje vsaka ponovitev posebej.

**Oskrba III**

V Oskrbo III sodijo stanovalci z najzahtevnejšimi starostnimi in drugimi težavami, ki v celoti potrebujejo neposredno osebno pomoč -Oskrba III/A ali najtežje prizadeti stanovalci, ki v celoti potrebujejo stalno osebno pomoč -Oskrba III/B.

Storitve se praviloma nanašajo na stanovalce, ki so delno pomični ali nepomični in so zaradi fizičnih ali psihičnih težav oziroma obeh, delno ali v celoti odvisni od pomoči pri izvajanju vseh osnovnih življenjskih aktivnosti. in skladno z lestvico ocene samooskrbe (LOSS) dosežejo določeno število točk, ki ji uvrsti v kategorijo tri, štiri ali pet skladno z lestvico ocene samooskrbe, kar pomeni, da so delno odvisni pri izvajanju aktivnosti samooskrbe, v večji meri odvisni pri izvajanju aktivnosti samooskrbe oziroma popolnoma odvisni pri izvajanju aktivnosti samooskrbe.

Zaradi trajnih sprememb je pomoč potrebna za opravljanje vseh osnovnih življenjskih potreb.

Za zaračunavanje Oskrbe III/A mora biti stanovalcu, poleg standardnega obsega storitev Oskrbe I, zagotovljenih še najmanj 33 točk storitev Oskrbe II, III/A ali III/B. Pri večkratni izvedbi storitve se šteje vsaka ponovitev posebej.

V Oskrbo III/B sodijo najtežje prizadeti stanovalci, ki potrebujejo za stalno izvajanje oskrbe tudi obvezno strokovno pomoč (skladno z Zakonom o pokojninskem in invalidskem zavarovanju). Stanovalcem v tej kategoriji oskrbe se zagotavlja 24 urno spremljanje in izvajanje nege ter oskrbe. in skladno z lestvico ocene samooskrbe (LOSS) dosežejo določeno število točk, ki ji uvrsti v kategorijo štiri ali pet skladno z lestvico ocene samooskrbe, kar pomeni, da so v večji meri ali popolnoma odvisni pri izvajanju aktivnosti samooskrbe.

Za zaračunavanje Oskrbe III/B mora biti stanovalcu, poleg standardnega obsega storitev Oskrbe I, zagotovljenih 66 točk in več storitev Oskrbe II, III/A ali III/B . Pri večkratni izvedbi storitve se šteje vsaka ponovitev posebej.

**Oskrba IV**

V Oskrbo IV sodijo uporabniki z zahtevnejšimi dolgotrajnimi težavami v duševnem zdravju, ki zaradi starostne demence ali sorodnih stanj potrebujejo delno ali popolno osebno pomoč in nadzor.

Za te uporabnike je značilno, da imajo pogosto ali trajno zmanjšano sposobnost razumevanja in presoje, težko sledijo daljšim pogovorom, težje dojemajo simbolno izražanje, ne morejo samostojno urejati finančnih zadev, samostojno potovati in imajo težave z orientacijo v prostoru in času.

Osnova za razvrstitev uporabnika v Oskrbo IV je diagnoza specialista psihiatra skladna s prejšnjim odstavkom. Poleg tega pa mora biti uporabnikom v zagotovljena vzpodbuda za vključevanje v aktivnosti, ki jih še zmorejo, in nadzor.

Poleg pogojev in storitev iz prejšnjega odstavka, mora biti za zaračunavanje Oskrbe IV uporabnikom zagotovljen tudi predpisan obseg storitev ali število točk Oskrbe II. Skladno z lestvico ocene samooskrbe (LOSS) morajo doseči določeno število točk, ki jih uvrsti v kategorijo III ali IV. To pomeni, da so delno ali v večji meri odvisni pri izvajanju aktivnosti samooskrbe.

|  |  |  |  |
| --- | --- | --- | --- |
| **Vrsta oskrbe** | |  |  |
| Oskrba I | | Vsi stanovalci |  |
|  | |  |  |
|  | | **Minimum storitev** | **Maksimum storitev** |
| Oskrba II | LOSS II | 16 | 32 |
| Oskrba III/A | LOS III, IV | 33 | 65 |
| Oskrba III/B | LOSS IV,V | 66 |  |
| Oskrba IV | LOSS III, IV, nadzor | 16 | 65 |

Poleg standardnega obsega storitev Oskrbe I (vsi stanovalci), se lahko stanovalcem zagotovijo še storitve oskrbe II, III/A , III/B ali IV in sicer:

|  |  |  |  |
| --- | --- | --- | --- |
|  | **AKTIVNOSTI/STORITVE OSKRBE II in III/a, III/b** |  |  |
| št. | naziv | frekvenca | točke |
|  | **Aktivnosti/storitve: Čiščenje, pranje, pospravljanje** |  |  |
| 1 | Sesanje talnih površin ali mokro čiščenje tal | 2 x tedensko  1 x dnevno/deloven dan | 2  3 |
| 2 | Čiščenje sanitarnega prostora z opremo | 2 x tedensko  1 x dnevno/deloven dan | 2  3 |
| 3 | Čiščenje nočnih omaric , postelj | 1 x tedensko  1 x dnevno/deloven dan | 1  3 |
| 4 | Čiščenje ob posteljnih-servirnih mizic o obroku | 3 x dnevno  4 x dnevno  5x dnevno | 3  4  5 |
| 5 | Pomoč pri urejanju notranjosti omar ob prisotnosti uporabnika | 1 x mesečno | 1 |
| 6 | Čiščenje notranjosti pohištva | 2x letno | 1 |
| 7 | Urejanje postelje | 1 x dnevno  2 do 6x dnevno | 2  4 |
| 8 | Menjava posteljnega perila | 1 x na7 dni  1x na dan  večkrat/dan | 2  3  4 |
| 9 | Zbiranje in odnašanje umazanega osebnega perila ali dostava čistega osebnega perila | 1 x tedensko  1x dnevno | 1  2 |
|  | **Aktivnosti/storitve prehranjevanja in pitja** |  |  |
| 11 | Strežba hrane v skupnih prostorih na oddelku ali v sobi (razdeljevanje in serviranje hrane, napitkov, priprava napitkov, porcioniranje hrane) | 1 x dnevno  2 x dnevno  3 x dnevno  4 x dnevno  5x dnevno | 2  3  4  5  6 |
| 12 | Priprava uporabnika in okolja pred in po hranjenju in pitju | 3 x dnevno  4 x dnevno  5x dnevno | 1  2  3 |
| 14 | Priprava oziroma serviranje napitkov ali pomoč pri pitju | Do 5x dnevno | 3 |
| 15 | Pomoč pri hranjenju skozi usta, pomoč pri rezanju mesa ter drugih kosov hrane | 3 x dnevno  4 x dnevno  5x dnevno | 5  6  7 |
|  | Aktivnost /storitve Osebne higiena in urejenost |  |  |
| 16 | Pomoč pri posteljni kopeli in umivanju lasišča, mazanje kože, priprava pripomočkov | 1x 7-10 dni | 6 |
| 17 | Pomoč pri tuširanju /kopanju | 1x 7-10 dni | 6 |
| 18 | Pomoč pri umivanju anogenitalnega predela | 1x dnevno  2x dnevno  3 x dnevno  Večkrat dnevno | 2  4  6  8 |
| 19 | Pomoč pri umivanju do pasu | 1 x dnevno | 5 |
| 20 | Pomoč pri umivanju nog | 1 x dnevno | 5 |
| 21 | Pomoč pri umivanju obraza | p.p. | 2 |
| 22 | Pomoč pri umivanju rok | 1xdnevno  2x dnevno  3x dnevno  4x dnevno  5x dnevno | 1  2  3  4  5 |
| 23 | Pomoč pri umivanju zob in ustne votline, zobne proteze | 1 x dnevno  2xdnevno  3x dnevno | 4  5  6 |
| 24 | Česanje in pomoč pri česanju | 1x dnevno | 1 |
| 25 | Pomoč pri izvajanju anogenitalne nege, menjavi inkontinenčnih pripomočkov | 1x dnevno  2x dnevno  3 x dnevno | 1  2  3 |
| 26 | Striženje las | 3x letno | 1 |
| 27 | Striženje nohtov | 1x/7 -10dni | 2 |
| 28 | Britje in pomoč pri britju, urejanje poraščene brade | 2x tedensko | 3 |
| 29 | Nega lasulje | p.p. | 3 |
| 30 | Pomoč pri posedanju na nočno posodo v postelji | 1x do 3x dnevno | 4 |
| 31 | Pomoč pri posedanju na sobno stranišče ali WC in čiščenje sobnih stranišč | 1x do 3x dnevno | 4 |
| 32 | Praznjenje in čiščenje urinskih steklenic ter nočnih posod | 1x do 3x dnevno | 2 |
|  | **Aktivnosti/storitve oblačenje in slačenje** |  |  |
| 33 | Pomoč pri menjavi osebnega perila, oblačenju, slačenju, obuvanju in sezuvanju | 1x dnevno  2 x dnevno | 2  4 |
| 34 | Pomoč pri oblačenju elastičnih nogavic | 1 x dnevno | 4 |
| 35 | Pomoč pri nameščanju ortopedskih pripomočkov (slušni aparat, očesna proteza, protetika) | 1x dnevno | 3 |
|  | **Aktivnosti/storitve Gibanje** |  |  |
| 36 | Pomoč pri posedanju na invalidski voziček in z invalidskega vozička ter transfer do najbližjega skupnega prostora | 1 x dnevno ob delovnih dneh | 3 |
| 37 | Pomoč pri posedanju na postelji, stolu | 3x dnevno  4-5x dnevno | 3  4 |
| 38 | Higiensko vzdrževanje pripomočkov za gibanje (ortopedskih pripomočkov) | 1x/14 dni | 3 |
| 39 | Pomoč pri nameščanju protez | 1xdnevno | 3 |
| 40 | Pomoč pri obračanju v postelji | Do 6 x dnevno | 6 |
| 41 | Pomoč pri vstajanju | 1 x dnevno  2 x dnevno | 2  4 |
| 42 | Spremljanje stanovalca na aktivnosti znotraj doma | 1 x tedensko | 2 |
|  | **Aktivnosti/storitve: Zagotavljanje varnega okolja** |  |  |
| 43 | Odstranjevanje nevarnih predmetov in snovi iz dosega uporabnika, prilagajanje pogojev bivanja za varnost uporabnika | redno | 1 |
| 44 | Odziv na ne nujni klic | 1x | 1 |
| 45 | Seznanjanje uporabnika z okoljem in zaposlenim | 1x | 1 |
| 46 | spremljanje stanovalca na aktivnosti znotraj doma | 1 x tedensko | 2 |
| 47 | spremljanje stanovalca na aktivnosti izven doma | p.p. | 5 |
| 48 | Komunikacija-izražanje potreb in čustev |  |  |
| 49 | Svetovanje uporabniku-osebno, poučitev in informiranj pritožbenih poteh | redno | 1 |
| 50 | Podpora uporabniku s spremenjeno telesno podobo | redno | 1 |
| 51 | Podpora uporabniku v socialnih stiskah in osebnih stiskah | redno | 1 |
| 52 | Pomoč uporabniku pri komuniciranju | redno | 1 |
| 53 | Vodenje in vključevanje uporabnikov v skupine | redno | 1 |
| 54 | Dobava inkontinenčnih pripomočkov | redno | 1 |
| 55 | Prinašanje zdravil iz lekarne in potrjevanje kartice zdravstvenega zavarovanja | po potrebi | 1 |
| 56 | Priprava na specialistične preglede | po potrebi | 1 |
| 57 | Izražanje verskih čustev in poročanje o aktivnostih izražanja verskih čustev | po potrebi | 1 |
| 58 | Omogočanje dostopa do verskih obredov | 1x mesečno | 3 |
| 59 | Pomoč pri vzpostavljanju stikov s predstavniki verskih skupnosti | p.p. | 1 |
|  | **AKTIVNOSTI/STORITVE OSKRBE IV** |  |  |
| 60 | Ustrezna diagnoza specialista | da |  |
| 61 | Potreba po nadzoru | 8x dnevno |  |
| 62 | Vodenje po izdelanem individualnem programu | da |  |
| Dom zagotavlja in nudi tudi posredne aktivnosti socialne oskrbe, ki niso predmet točkovanja in se jih ne plačuje, uporabnik pa se zanje odloča prostovoljno. | | | |
|  | POSREDNE AKTIVNOSTI SOCIANE OSKRBE (niso predmet točkovanja) |  |  |
| 1 | Prepoznavanje in upoštevanje uporabnikovega verskega prepričanja | redno |  |
| 2 | Vključevanje svojcev in za uporabnika pomembnih drugih v izražanje verskih čustev | Redno, p.p. |  |
| 3 | Koristno delo | Redno, p.p. |  |
| 4 | Pomoč pri izvajanju koristnega dela | Redno, p.p. |  |
| 5 | Prepoznavanje uporabnikovih želja za koristno delo | Redno, p.p. |  |
| 6 | Vključevanje prostovoljcev v koristno delo | Redno, p.p. |  |
| 7 | Vključevanje svojcev in za uporabnika pomembnih drugih v koristno delo | p.p. |  |
| 8 | Razvedrilo in rekreacija | Redno, p.p. |  |
| 9 | Organiziranje obiskov | Redno, p.p. |  |
| 10 | Omogočanje razvedrila in rekreacije | Redno, p.p. |  |
| 11 | Higiensko vzdrževanje pripomočkov za razvedrilo in rekreacijo | Redno, p.p. |  |
| 12 | Izvajanje aktivnosti s področja prostega časa | Redno, p.p. |  |
| 13 | Učenje in pridobivanje znanja | Redno, p.p. |  |
| 14 | Učenje samostojnosti pri opravljanju življenjskih aktivnosti in priprava uporabnika na življenje izven zavoda (stanovanjske skupine, domače okolje…) | Redno, p.p. |  |
| 15 | Pomoč pri vključevanju v širše socialno okolje | Redno, p.p. |  |
| 16 | Učenje socialnih veščin in pomoč pri vključevanju v širše socialno okolje | Redno, p.p. |  |
| 17 | Pomoč in učenje pri razpolaganju z denarnimi sredstvi | Redno, p.p. |  |
| 18 | Socialno delo s ciljnimi skupinami | Redno, p.p. |  |
|  | **skupaj** |  |  |

\* pomoč vključuje pripravo prostora, pripravo materiala, oskrbo materiala; vzpodbujanje, pomoč in izvedbo ali samo vzpodbujanje, samo pomoč, samo izvedbo

**2. Nadstandardne storitve (nadstandardni bivalni prostori)**

Za nadstandardno socialno varstveno storitev se šteje storitev, ki se izvaja v pogojih , ki so višji od minimalnih bivalnih pogojev za izvajanje socialno varstvenih storitev. Za nadstandardne storitve se ne štejejo storitve, ki jih dom ponuja poleg izvajanja socialno varstvenih storitev po predpisanih standardih in normativih za izvajanje socialno varstvenih storitev.

Nadstandardni bivalni pogoji so:

* balkon ali terasa;
* dodatne oprema v sobi;
* lastne sanitarije;
* soba, ki je večja od 20% predpisanih normativov.

**3. Podstandardne storitve (podstandardni bivalni prostori**)

Za podstandardno socialno varstveno storitev se šteje storitev, ki se izvaja v pogojih, ki so nižji od minimalnih bivalnih pogojev za izvajanje socialno varstvenih storitev.

Podstandardni bivalni pogoji so:

* triposteljna soba;
* štiri in več posteljna soba;
* soba, ki je manjša od 20% predpisanih normativov.

#### 4. Dodatne storitve

Dodatne storitve se delijo na dodatne storitve oskrbe in ostale storitve. Dodatne storitve, ki niso predmet standardnih storitev, se lahko zaračunavajo samo na podlagi izkazanih in dokumentiranih stroškov, ki nastajajo v zvezi z opravljanjem teh storitev in le, če se uporabnik zanje prostovoljno odloči. Stanovalec lahko prostovoljno izbira med naslednjimi oblikami dodatnih storitev:

Dodatne storitve oskrbe so:

* sladkorna dieta z malico;
* sladkorna dieta brez malice;
* ostale diete z malico;
* priprava oziroma serviranje napitkov ali pomoč pri pitju;
* strežba hrane v skupnih prostorih na oddelku ali v sobi (razdeljevanje in serviranje hrane, napitkov, priprava napitkov, porcioniranje hrane);
* pomoč pri tuširanju /kopanju;
* striženje nohtov;
* britje in pomoč pri britju, urejanje poraščene brade;
* menjava posteljnega perila več kot 1x tedensko;
* urejanje postelje (prestiljanje, postiljanje);
* sesanje talnih površin ali mokro čiščenje tal;
* čiščenje sanitarnega prostora z opremo;
* pomoč pri posedanju na invalidski voziček in z invalidskega vozička ter transfer do najbližjega skupnega prostora;
* higiensko vzdrževanje pripomočkov za gibanje (ortopedskih pripomočkov);
* čiščenje nočnih omaric , postelj;
* čiščenje ob posteljnih-servirnih mizic o obroku;
* pomoč pri urejanju notranjosti omar ob prisotnosti uporabnika/čiščenje notranjosti omar;
* prinašanje zdravil iz lekarne in potrjevanje kartice zdravstvenega zavarovanja;
* zbiranje in odnašanje umazanega osebnega perila ali dostava čistega osebnega perila;
* pomoč pri menjavi osebnega perila, oblačenju, slačenju, obuvanju in sezuvanju;
* pomoč pri oblačenju elastičnih nogavic.

Ostale storitve so:

* večja poraba inkontinenčnih pripomočkov kot jo priznava ZZZS;
* ne nujna spremstva;
* ne nujni prevozi (okulist, zobozdravnik, pošta, banka, in podobno);
* uporabnina nadstandardnih tehničnih pripomočkov;
* krpanje, šivanje in popravljanje osebnega perila stanovalcev;
* domski telefon v sobi (aparat);
* storitve pri plačevanju položnic (PTT, elektro, in podobno);
* zagotavljanje pripravkov za enteralno prehrano (npr. Nutricomp);
* storitve, ki jih ta izvedbeni dokument ne predvideva, stanovalci, njihovi svojci ali drugi zavezanci za

plačilo pa jih posebej naročijo

* selitev v drugo sobo na željo stanovalca.

### III. UGOTAVLJANJE POTREB PO STORITVAH

**11. člen**

Potrebo po storitvah iz posamezne kategorije oskrbe ali spremembe okoliščin, zaradi katerih je potrebno stanovalcu zagotoviti drugačen obseg ali drugo vrsto storitev, ugotavlja komisija za sprejem, premestitev in odpust.

S stanovalcem se sklene dogovor ali aneks k dogovoru o trajanju, vrsti in načinu zagotavljanja storitev institucionalnega varstva v Domu starejših občanov Črnomelj.

**12. člen.**

Stanovalci, ki jim zdravnik določi dieto, dietne obroke plačujejo po veljavnem ceniku.

Stanovalci lahko po dogovoru z zdravnikom odklonijo dietno prehrano, pri čemer dom ne odgovarja za morebitne posledice v njihovem zdravstvenem stanju.

### IV. CENE STORITEV

**13. člen**

##### **1. Cena za standardne storitve**

* **storitve oskrbe I** se določijo na osnovi vsakokratnega veljavnega akta, ki ga sprejme za to pooblaščen državni ali drug organ (npr. pravilnika o metodologiji za oblikovanje cen socialno varstvenih storitev).
* **storitve oskrbe II** se določijo tako, da se cena storitve oskrbe I poveča za višino dodatka za pomoč in postrežbo za opravljanje **večine osnovnih življenjskih potreb**, v skladu s predpisi s področja pokojninskega in invalidskega zavarovanja.
* **storitve oskrbe III** se določijo tako, da se za storitve
* oskrbe III.A cena storitve oskrbe I poveča za višino dodatka za pomoč in postrežbo za opravljanje **vseh osnovnih življenjskih potreb** in za storitve
* oskrbe III.B cena storitve oskrbe I poveča za višino dodatka za pomoč in postrežbo za **najtežje prizadete** **upravičence**, v skladu s predpisi s področja pokojninskega in invalidskega zavarovanja.
* **storitve oskrbe IV** se določijo na način, ki velja za odrasle osebe z motnjami v duševnem razvoju, s težavami v duševnem zdravju, s senzornimi motnjami in motnjami v gibanju (odrasli s posebnimi potrebami) in sicer tako kot je to določeno za oskrbo I odraslih oseb z dolgotrajnimi težavami v duševnem zdravju.

Cene storitev oskrbe se določajo, spreminjajo ali usklajujejo skladno s spremembo predpisov, ki urejajo določanje cen socialnovarstvenih storitev.

Cena standardne storitve se določi za dvoposteljno sobo, s souporabo sanitarij .

Cena standardne storitve za enoposteljno sobo s souporabo sanitarij se določi tako, da se cena standardne storitve poveča za 10 %.

Cena storitve se določi na oskrbni dan (enota storitve), odvisno od kategorije, v katero je uvrščen stanovalec.

###### **2. a Cena za nadstandardne storitve**

Cena oskrbe se za nadstandardni bivalni prostor **poveča** **za največ** **toliko odstotkov**, kot je navedeno v nadaljevanju:

- lastne sanitarije (WC školjka in umivalnik) za največ 5 % najnižje cene dvopost. sobe s souporabo sanitarij

- balkon ali terasa za največ 5 % najnižje cene dvopost. sobe s souporabo sanitarij

- dodatna oprema v sobi za največ 5 % najnižje cene dvopost. sobe s souporabo sanitarij

- soba, ki je za več kot 20 % večja od predpisanih za največ 5 % najnižje cene dvopost.

standardov in normativov sobe s souporabo sanitarij.

Za uporabo sanitarij velja naslednje:

* souporaba sanitarij kot standard velja za primere, ko so sanitarije namenjene štirim stanovalcem v dvoposteljnih sobah;
* kriterij standarda lastnih sanitarij v dvoposteljni sobi se uporablja v primerih, ko so sanitarije namenjene izključno stanovalcem dvoposteljne sobe.

###### **2. b Cena za podstandardne storitve**

Cena oskrbe se za podstandardni bivalni prostor **zniža** za **toliko odstotkov**, kot je navedeno v nadaljevanju:

- triposteljna soba za 5 % najnižje cene dvopost. sobe s  
souporabo sanitarij

- štiri in več posteljna soba za 10 % najnižje cene dvopost. sobe s  
souporabo sanitarij

- soba, ki je za več kot 20 % manjša od predpisanih za 5 % najnižje cene dvopost. sobe s

standardov in normativov s souporabo sanitarij

###### **3. Cena za dodatne storitve**

Zaračunavajo se na osnovi veljavnega cenika, ki ga določi organ upravljanja, pri čemer mora dom voditi evidenco o opravljenih dodatnih storitvah in jih mora na račun uporabniku posebej prikazati, ločeno od storitev oskrbe.

###### **4. Cena dnevnega varstva**

Določi se za storitev v trajanju 8 ur dnevno in sicer v višini 70% cene storitve celodnevnega institucionalnega varstva in glede na razvrstitev uporabnikov v kategorijo oskrbe.

V primeru, da se storitev izvaja več ali manj kot 8 ur, se cena sorazmerno temu zviša ali zniža, razen stroškov prehrane, ki se obračunavajo v celoti za obroke, ki so uporabniku zagotovljene v času izvajanja storitve.

**V. ODSOTNOSTI, ODHODI IZ DOMA, REZERVACIJA**

**14. člen**

Za čas, ko so uporabniki napoteni na bolnišnično zdravljenje, zdraviliško zdravljenje ali so iz drugih razlogov odsotni, se cena oskrbe zniža za strošek živil, če so odsotnost najavili najmanj 2 dni prej, če odsotnost ni bila najavljena, pa po drugem dnevu odsotnosti dalje.

V primeru smrti stanovalca, ki nastopi med 00.00 in 07.00 uro, se cena storitve zniža za strošek živil.

**15. člen**

Stanovalec, ki se želi odseliti iz doma, mora predhodno  pismeno ali  ustno napovedati svoj odhod in to 8 dni pred tem,  ko  želi zapustiti dom.

V  tem času mora stanovalec poravnati polno ceno oskrbnih stroškov. V  pri­meru, da dom zapusti pred tem, mora plačati polno ceno oskrbnih stroškov, pri čemer se od polne cene odšteje strošek živil.

**16. člen**

Stanovalec,  ki se za stalno izseli iz sobe, plača še 1dan  po izselitvi iz doma vse stroške oskrbe I, pri čemer se odšteje strošek za živila. Ta čas je potreben za  temel­jito čiščenje in razkužitev sobe in ni mogoče prej vseliti druge osebe.

**17. člen**

V  primeru,  ko stanovalec želi plačati  rezervacijo  vnaprej  z namenom, da mu dom zagotovi prostor v določenem času, plača 40  % cene  storitev  oskrbe I. Ta rezervacija se  lahko sprejme največ za dobo 6 mesecev.

Če se stanovalec začasno izseli iz doma in želi, da ga soba čaka do  določenega dne, plača ta čas rezervacijo, ki znaša 60 %  cene storitev oskrbe I. Ta rezervacija velja v primeru odsotnos­ti,  ki je daljša od 1 meseca in se obračuna od 30. dne dalje  in največ za 3 mesece.

Enak odstotek plačila oskrbe I velja tudi za  odsotnos­t,  ki  je  daljša od enega meseca, zaradi bol­nišničnega zdravljenja.

**18. člen**

Če stanovalec želi kakršnekoli dodatne storitve, mu jih dom nudi v okviru možnosti, vendar jih posebej zaračunava in so navedene v ceniku ostalih storitev v Domu starejših občanov Črnomelj.

**VI. KONČNE DOLOČBE**

**19. člen**

Ta izvedbeni dokument začne veljati naslednji dan po sprejemu.

**20. člen**

Z  dnem,  ko  se prične uporabljati  taizvedbeni dokument,  preneha  veljati Izvedbeni dokument o načinu plačevanja oskrbnih stroškov v Domu starejših občanov Črnomelj , št. 7.5-O-D3-001 (izdaja 07 z dne 25.02.2011).

# Jakobina Vlahovič

Predsednica Sveta Doma starejših občanov Črnomelj